Downloaded from YTS.BZ
Official YIFY movies site: YTS.BZ
Di ko gets kung ba't gusto ni Ariel na iwan ang dagat para sa isang prinsipe.
Gustong-gusto kong nasa tubig.
Pero dati pa 'yon.
Mataba ako.
Hindi ako 'yong chubby lang. Mabigat ako.
Umookupa 'ko ng espasyo.
Ayan na si Lindol! Tabi kayo!
Padaanin n'yo si Lindol!
Isang buwang malayo ako rito.
'Kainis naman 'yon.
Di ko yata kakayanin.
Ito ang mga dahilan kung ba't ko mami-miss ang school.
Unang dahilan. Sobrang inclusive kasi dito.
TABATSOY LAMON KA NA
Tabatsoy!
Naghalikan sa harapan sina Marcelo at Felipe.
Si Felipe Brito o si Felipe Tabatsoy?
Pangalawang dahilan.
Ramdam kong mahalaga ako rito at mahal nila 'ko.
Tara, tabatsoy. Sa team ko.
Bawal sa laro ang 2 bola.
Ilagay n'yo siya sa goal.
Pangatlong dahilan.
Naiibsan talaga rito ang anxiety ko.
Hoy, pati 'yon, di mo magawa?
Ang payapa lang at ang ganda nitong lugar, 'no?
Walang problema rito kung mataba ka.
Kating-kati na 'kong lumayo rito.
Sa wakas, makakapagsolo na rin ako at tatantanan na nila 'ko.
At di 'ko na kailangang lumabas ng bahay.
HERE THE WHOLE TIME
Magagawa ko na lahat ng gusto ko.
Maglaro ng video games, magbasa ng manga, umidlip sa hapon,
at mag-enjoy ng lahat ng mapapanood kong film.
"Sa puso mo patungo ang landas ko."
'Katakot naman 'yon.
Gusto ko 'yan.
Mahal ko,
ilang beses ko nang inisip ang sandaling ito,
pero parang mali pa rin.
Pag umalis ako, parang mawawala ko ang hindi ko na mahahanap muli.
Kung may pagtataka ka pa rin sa pwede nating kahinatnan,
alam mo na kung saan ako mahahanap.
Salamat.
Sandali!
Wag kang sumakay sa bus!
Sana parang rom-com ang buhay.
Pag-alis mo ng salamin mo, ang hot mo na agad.
May isa pa 'kong sasabihin sa 'yo.
Sa totoong buhay, 'yang ganyang lalaki, hindi magkakagusto sa 'kin.
Anak.
Oh.
Ang sarap sa pool. Ayaw mo talagang bumaba?
- Ayoko, may pinanonood ako. - Ba't ayaw mo?
Alam mong ayoko sa pool.
- "Ayoko sa pool." - Wag, Mama.
- Kikilitiin din kita! - Tama na. Bakasyon na sa school.
Kung magkukulong ka lang sa kuwarto mo…
Diyos ko! Magligpit ka naman ng kalat, ha?
- Parating na 'yong binatilyo rito. - Binatilyo?
- Hello. Kumusta? - Anong binatilyo, Ma?
Sa ilalim ng dagat May nakita akong alimango
Kausap ang sardinas Buong araw
Sa ilalim ng dagat May magagandang party
At may nagluluto ng octopus Para sa buong crew
Tantan!
Pasayaw-sayaw ang dolphin Nagta-tap dance pa sa lupa
Umiikot na parang trumpo ang pusit
Pumapalakpak ang mga sea shell
Shake, shake, clam
Mga lobster na may castanet Kumakanta ng chorus
Dagat, dagat, dagat, Gusto kong sumisid sa dagat
Saan ba 'ko pupunta? Dagat, dagat, dagat…
- Ha? Dito siya titira? - Nabanggit ko sa 'yo, di ba?
- Magbabakasyon si Sandra. - Conference talaga 'yon.
- Di mo nabanggit. - Alam ko, nasabi ko.
- Di mo man lang ako tinanong. - Asukal?
Black lang ako.
Dapat doon si Caio sa kapatid ko pero may nangyari.
Mga 15 araw lang naman.
Ha, 15 araw? Nandito siya ng 15 araw?
- Sabi nang di 'to okay. - Caio Luiz!
Sorry. Di ko alam kung ano'ng sasabihin.
Sorry talaga.
Halika nga. Mag-usap tayo.
Talaga lang, ha. Sige.
Wag mareklamo. Hinaan mo'ng boses mo.
Ayokong may makarinig.
Halos buong bakasyon ko 'yon.
Diniligan niya 'yong halaman natin noong nasa Gramado tayo.
- Ang hirap humindi. - Pinatay niya 'yong halaman!
- Nasobrahan siya ng dilig. - Oo!
Makakabuti 'to sa 'yo. May makakasama kang ibang tao.
Di na talaga 'ko lalabas ng kuwarto.
Eh 16 na siya. Bahala na siya sa buhay niya.
Eh 16 ka pa lang!
- Noong huli kitang iniwang mag-isa— - Nakabawi na 'ko ro'n.
- Hindi okay na iwan mo 'ko kasama siya. - Oo nga.
Di rin yata okay ang option na ito para sa 'yo.
- Medyo ano si Felipe… - Mama.
Bakit, anak? Di naman niya tinatago, eh.
Pero ito lang ang makakayanan ko.
- Saka magkaibigan kayo. - Dati 'yon.
Tagal na naming di nag-uusap. Asar siya sa 'kin.
Asar ako sa kanya. Nakita mo ba siya?
Dinededma niya 'ko sa elevator.
Good morning.
Adik siya sa gym.
Straight siyang puro straight ang gusto.
Larong baril-barilan, librong fantasy. Mahilig pa siya sa soccer.
Goal!
Malalang uri ng straight.
May mabuti bang uri no'n?
Wag kang magpatawa matapos mo 'kong saksakin sa likod.
Felipe, kuha ko naman na ayaw mo ito, pero…
Basta, titira ka rito! Tapos ang usapan.
- Matanda ka na para magmaktol. - Matanda naman ngayon.
Nasa kotse na 'yong bagahe. Late na tayo.
- Dapat na tayong umalis bago tayo… - Oo.
May problema ba?
- Wala, okay lang. - Wala.
- Tara na? - Tara.
- Magpaalam ka na sa papa mo. - Bye.
- Bye, anak. - Magpakabait ka, ha?
- Magpakabait ka. - Halika na.
Maglinis ka ng kuwarto. Ihanda mo 'yong kama.
Ikaw ang nag-imbita. Doon siya sa kuwarto mo, wag sa 'kin.
- Diyos ko! - Sa sofa na lang ako.
- Pasensiya na. - Padaan.
- Sige na!
Salamat, dear.
Uy.
Ano'ng password sa Wi-Fi?
Merylstreep1979. Taon ng una niyang panalo sa Oscar.
Ano'ng spelling no'n?
UNANG ARAW
FELIPE OLIVIA, KAILANGAN KITANG MAKAUSAP.
KAILAN TAYO PWEDENG MAGKITA?
SIGE, FELIPE. ANONG ORAS KA…
May inuwing lalaki si Mama.
- Good afternoon, Felipe. - Good afternoon.
Sorry. Di ko mahintay 'yong sunod na session.
Karapatan ng mama mong makipag-date.
Napag-usapan na natin ito.
Hindi 'yon. Anak ng kapitbahay. Mga 15 araw siya sa 'min.
Alam mo 'yong pakiramdam ng 15 araw na may kasama kang di mo kilala?
May mas malala pa ro'n?
Sa 20 taon ko bilang psychologist, tinitiyak kong meron.
Di ko kakayanin. Pag namatay ako, kargo mo 'yon.
Hindi ka mamamatay.
At dapat matuto ka pa tungkol sa boundary.
Pag-usapan natin 'yan sa isang linggo, ha?
Ako na ang may pinakamasamang buhay.
Parang Swiss cheese 'yong katawan.
- Halimaw ang kalaban natin. - Oo nga.
Kaya bibigyan kita ng partner.
Partner? Sorry, chief. Mas okay akong magtrabaho nang solo.
Okay.
Pampabagal lang siya sa 'kin. Masamang ideya 'yan.
- Ano'ng ibig mong sabihin? - 'Yong iniisip mo.
Tama na. Wala kayong choice.
Mula ngayon…
Ayun.
- Nasa likod mo 'ko. - Okay.
Tirahin mo 'yon.
- Kita tayo ro'n. - May natira 'ko.
May kailangan ka ba?
Pakihinto 'yang game mo. Nagla-lag 'yong show ko.
Hindi, hindi si Papa 'yon.
Online game 'to. Di ko mapo-pause.
Mamaya na 'yang show.
Wag ka ngang tanga. Wag kang pumunta mag-isa. Papunta na 'ko.
- Tara na! - Teka lang, pare!
Papunta na 'ko. Wag kang umakyat!
Good night.
PANGALAWANG ARAW
…at hahabulin ka niya.
- Ba't ang lakas ng music? - Ganda, eh. Ganda ng taste ni Caio.
Good morning.
PINAKAMAGALING NA ANAK
Mama.
- Nakita mo'ng tuwalya ko? - Hiniram ni Caio. Pupunta siya sa pool.
Inano mo naman… Mama!
Hi, Mr. Francisco.
Okay, pababa na 'ko. Salamat.
'Yong akin pa talaga, ha?
Tuwalya lang 'yon. Humiram siya, inabot ko.
Pakuha nga ng package sa baba.
- Marumi ako, eh. - Mama!
Sige na.
Hi, Felipe.
Heto.
Ayan. Pirma ka lang dito.
Ito, para kay Caio.
- Nasa may pool siya. - Di mo pwedeng dalhin do'n?
- Bawal akong umalis dito. Delikado. - Hindi.
Mas delikado sa pagpunta at pagkausap sa buwisit akong lugar at tao?
- May dala bang armas 'yong tao? - Wala.
Eh di hindi pala delikado.
Sobra siyang nakakainis. Dalawang linggo ng kabuwisitang 'to.
Umorder ako ng pagkain para di na 'ko aakyat.
Heto na'ng lunch mo.
Salamat.
Mamamatay si Gandalf d'yan.
THE FELLOWSHIP OF THE RING
- Ba't mo ginawa 'yon? - Eh kasi nakakainis ako.
Ba't ang sungit mo? Di naman kita inaano.
Kasalanan kong di mo napanood 'yang 20-year-old na film?
Buwisit na tabatsoy.
Gago.
Akin 'yan.
Ayoko naman dito. Kung pwede lang, aalis ako.
Magkasundo tayo d'yan.
Bitawan mo!
Sarado ang pool sa init na 'to?
Caio, alam mo ba kung gaano kamahal 'yong multa?
Di ko kasalanan.
Oo, kasalanan mo. Hindi ikaw ang magbabayad.
Lagot ka talaga pag nalaman ng papa mo.
Hindi mura 'yong paint na 'yon!
Dahil lang 'to sa hindi ka makahindi.
Tama na. Hindi ka na bata.
Ba't kasalanan ko, pare?
Pare?
Hindi ako isa sa mga kaibigan mong tomboy. Nanay mo 'ko.
Maghilamos ka nga. Bye, ibababa ko na.
Kayong dalawa ang mag-grocery.
Ayoko nga.
- Oo. - Ayokong pumunta.
Maligo ka nga!
- Please! - Pwedeng pahiram ng tuwalya?
- Hindi pwede! - Tigilan mo 'yan!
Oo naman, iho. Ikukuha kita.
Mauna ka na. Sige na, papaliguin mo na siya.
- Mama! - Tara na!
Sige lang.
Itlog, pasta, light yogurt, light cream cheese.
Lahat low-calorie.
Para mas mabilis.
PANGATLONG ARAW
Bibilhin ni Tabatsoy ang buong grocery.
Iyo lahat 'to, Tabatsoy?
Seryoso?
Hindi, kailangan ng calories para mapanatili ang katawang 'to.
Chill lang, pare.
Bawas-bawasan mo'ng junk food, tabatsoy.
Oo, mataba ako. Malaki ako!
Pero 'yang ilong mong malaki, sinisinghot lahat ng oxygen sa mundo.
At literal na sinlaki ka lang ng bata.
Chill lang, pare! Makinig ka.
Bawas-bawasan mo'ng junk food, tabatsoy.
Junk? Gagawin kong junk 'yang mukha mo.
Chill lang, pare! Makinig ka. Bawas-bawasan mo'ng junk food, tabatsoy.
- Ibalik mo 'yan. - Patingin.
Ano'ng sabi?
- Hoy! - Ibalik mo 'yan.
Condom na XS ang hanap n'yo, di ba? Doon 'yon.
Tara na, Jorge.
Kitakits, tabatsoy.
Mga gago.
- Sino 'yong mga gagong 'yon? - Wala.
Di ka na dapat nakialam.
Sorry.
Asar kasi ako sa gano'n.
Sanay na 'ko.
Di ko kailangan ng tulong.
Ilagay mo 'yan do'n sa unang cabinet.
Ano?
Oh, ano? Okay ba'ng itsura ko?
May lakad ka?
May ka-date akong architect na writer at amateur pilot din.
Lahat ng lalaking lampas 50, may identity crisis.
Chinese food tayo ngayon, eh.
Umorder kayo ni Caio. Di ko pwedeng palampasin 'yong—
Wag mo nang tapusin 'yan.
'Yong makapag-wine.
Di niya 'ko pinapatapos.
Wala 'yan sa listahan.
Hindi madali ang linggo ko. Di ka nakakatulong.
Ang ganda mo, Rita.
May matututunan si Mama sa 'yo.
Ay, ang sweet mo naman. Salamat sa papuri.
Bye, mahal ko.
Sige. Mag-enjoy ka, ha?
- Inom ka ng maraming wine. - Wine nga ba?
- Mama! Kadiri 'yon! - Pa-kiss na.
- Love you. - Okay.
Ang cute.
Nandito na'ng Uber ko. Pakuwento mamaya ng sabi ni Lola.
- Love you. - Love you.
Ay, naku.
Ah, ilagay mo na rin 'yan doon sa may ilalim. Ano…
'Yan na 'yong pagkain?
Oo. Sarap ng amoy.
Kain na tayo.
Dalawang oras na lang bago magmartsa si Ashley sa aisle.
Baka maging bangungot pa ang pangarap niya.
Pangit 'yong alterations sa gown. Big day ko pa naman 'to.
Dapat perfect lahat.
Nauubos na ang oras.
Dumarating na ang mga bisita para sa malaking event ng taon.
Di ba tatawagan mo'ng lola mo?
Patay na'ng lola ko.
Sabi ng mama mo, tatawagan mo siya.
- May sasabihin daw. - Hindi.
Pagkamatay niya, napansin naming 'yong mga nakasulat sa fortune cookie,
parang katulad ng mga sinasabi niya.
Gaya ng, "Magmahal ka nang parang walang bukas."
- Lolang-lola nga 'yan. - Oo nga.
Joke namin 'yan, na gano'n niya kami kausapin.
Ano'ng sinasabi niya ngayon?
Tingnan natin.
"Walang bundok na masyadong mataas para maharangan ang araw."
Ang fatphobic naman.
"Ang mga insulto ay reflection ng taong nagsasabi nito."
Sabihin mo 'yan do'n sa iniinsulto.
Alam mo 'yong mga lalaki?
- Do'n sa grocery. - Sa grocery.
Oo.
Naranasan ko na 'yon.
Ba't ka natawa?
Imposible 'yon. Sa itsura mong 'yan?
Di mo alam ang sinasabi mo.
Ba't ang aga mong umuwi?
Di ako sinipot. Mantakin mo 'yon?
Mukhang masarap.
May natira pang lumpia.
'Kainis naman 'yon, Ma.
Di bale, nakapag-wine naman ako.
Ikaw.
Bilang lalaking straight,
pag may ka-date kang babae,
gawin mo kahit pinaka-basic lang.
Ang simple lang na sumipot ka.
Okay, sige.
Sorry.
Pa-kiss na si Mama. Wag kang magpupuyat, ha?
Sasama kayo sa NGO bukas.
Magugustuhan mo 'yon.
Pwede kang mag-paint, mag-art class, 'yong gano'n.
Mag-dance lessons.
Igalaw-galaw ang katawan. Makakapag-exercise ka. Di ba, Felipe?
Good night.
- Pwede? - Sige.
- Good night. - Night.
Okay, guys.
PANG-4 NA ARAW
Okay. Tapos kanan.
Ipasok ang paa.
One, two, three.
Tapos umatras. Ayos!
Sa side naman.
Sayaw lang!
Galing, Mr. Zé.
Ayan!
Aray!
Ang galing mong sumayaw.
Hindi naman mahirap.
Ang galing!
Sayaw kayo ni Felipe. Magaling siyang sumayaw.
Ituloy natin.
Five, six, seven…
- Dito. - Tingin sa kanya, Mrs. Martinha.
Ayan naman!
Atras.
Two, three, four, five, six, seven…
Kaliwang paa sa harap. Kanan sa side.
One, two, three, six, seven, eight.
Teka. Hakbang sa harap.
One, two, three. Ngiti naman kayo!
Malapit na. Ibuka mo'ng mga braso mo.
Hinga.
Parang nagi-gets ko na.
Magaling!
Sige lang.
One, two, three.
- Malaking bola-bola! - Bolang gulaman.
Uy oh, iyakin siya.
- Iiyak na 'yan! - Iyak ka na, botchog!
Iyak ka sa mama mo. Mukha kang balyena.
- Makikita ka niyang parating. - Ang pangit mo.
- Ano 'yan, ha? - Wala.
Labas!
- Tara na! - Bilis! Tara na!
Okay ka lang?
Wag kang mag-alala. Nandito na 'ko.
Salamat.
Ang galing mong magdrowing.
Ginawa ko sa class ni Ms. Rita no'ng isang linggo.
Kilalang-kilala ko siya.
Magaling siyang teacher.
Baliw siya. Kaya gustong-gusto ko siya.
Oo nga. Pero 'wag mong sabihin sa kanya.
Lagi kang bubuwisitin ng mga lokong 'yon.
Ang pinakamaganda mong gawin ay…
Ewan ko, umiwas ka. Gawin mo 'yong nagpapasaya sa 'yo.
Magdrowing ka.
Sobrang sama namang payo 'yan. Walang mareresolba ang pagtakbo.
Pero totoong payo 'yon sa buhay.
Eh si Batman, hindi tumatakbo.
Wag kang makinig d'yan. Bilyonaryo si Batman, okay?
Tara. Bigyan kita ng totoong payo ng buhay.
Hintay, guys.
Ituturo mo sa kanya kung paano matalo agad?
- Naglalakad akong target. - Relax lang. Ako'ng bahala sa 'yo.
Tara na!
Titirahin kita!
Atras ka. D'yan ka lang.
Tara!
Atras!
- Bilis! - Bilis!
Tirahin mo siya!
- Bilis! - Bilis!
Ayos!
Aray!
- GG! - Ano? Ginagago mo rin ba 'ko?
Ang GG ay "Good Game". Ganyan kaming gamers mag-celebrate.
Tara na. Baka may dumating pang taga-Bantay Bata rito.
- Alis na 'ko, Ma. - Bye, mahal ko.
- Love you. - Love you.
- Bye, Angela. - Bye, Rita.
Bye.
Uy, teka lang!
Gawa ko 'to para sa inyo.
Salamat, Dudu.
Ang ganda!
Itatago ko 'to habambuhay, okay?
Bye, Dudu.
- Salamat. - Bye.
Sakto 'yong buhok ko, ah.
Kawawa naman siya! Nasasaktan siya.
Problema niya 'yan! Nakakainis siya!
Alukin mo kaya ng komportableng kama? Mabait naman siya kanina.
Mabait na pala 'yong manakit ng bata?
Kung gano'n, do'n na lang ako sa kuwarto ni Joker.
Tumahimik ka!
Wala 'kong sinabi.
Sorry, medyo lutang lang ako.
Gusto mo sa kuwarto ko?
- Kasi, ano— - Sige.
- Alam kong pangit 'yang sofa. - Oo nga.
Ang bait mo sa mga bata kanina.
Dapat turuan ng leksiyon 'yong gagong bata.
Hanep si Dudu no'ng tinira niya 'yong gagong bata.
Oo. Pero mahirap sigurong walang kaibigan sa gano'ng edad.
Ba't ka naglaho nang gano'n, Felipe?
Hindi naman, eh.
Pahirap na nang pahirap na di ako makita, di ba?
Tumigil ka lang sa pagpunta sa pool.
Tanda kong sobra 'kong nalungkot dahil do'n.
Tapos lumaki ka na at naging tahimik ka lang.
Di ko alam kung mahiyain ka o masungit lang.
Pero pagdating ko rito, gets ko na.
Masungit ka nga.
'Katawa naman. 'Yan din ang iniisip ko, Caio.
Pero ngayon, masasabi kong 50% lang ang pagiging masungit mo.
Di ba may stars dati sa kisame?
Nand'yan pa rin sila.
Kumukupas lang sa paglipas ng panahon.
Humingi rin ako ng stars kay mama pero masisira daw 'yong pader.
Mahirap ngang tanggalin.
Oo, alam ko.
Nasa bintana ko pa 'yong mga sticker.
'Yong Mulan sticker?
Wag kang judger. Crush na crush ko kaya siya.
Isa 'yon sa mga iniwan ng mama ko.
Weird siya pagdating sa decor.
Ang hirap kausap ni Caio. Walang saysay.
Kakasabi mo lang na magdamag kayong nag-usap.
Oo nga. Kanina kasing umaga…
Felipe, narinig mo na 'yong bago ni Gaga?
Oo.
Siyempre naman, Caio.
Pag ang pinakamagaling na artist sa balat ng lupa ay may bagong kanta,
papakinggan mo agad-agad.
Paulit-ulit papakinggan hanggang kinabukasan.
Sikat na singer si Lady Gaga.
Kilala ko si Lady Gaga.
Sorry, di ko alam ang pinapakinggan ng mga matatanda.
"Mga matatanda"? Ilang taon na ako sa tingin mo?
Balik tayo sa therapy, pwede?
Parang apektado ka pag pinag-uusapan si Lady Gaga.
Napansin niya at binanggit niya.
Oo, pero mas madali pag gabi.
Talaga?
Bakit?
Kasi di siya nakatingin sa 'kin.
May assignment ka.
Makipag-usap ka kay Caio sa umaga.
Assignment nga? Bakasyon na 'ko sa school, di ba?
- Uy. - Uy, Felipe. Kailangan mo ng tulong?
- Hindi. Tumitingin-tingin lang. - Perfect.
Kunin ko 'to.
- 'Yan lang? - Oo.
- Para sa 'yo o panregalo? - Panregalo. Magkano?
Kinse.
- Okay na. - Maraming salamat.
Magugustuhan niya 'yan.
- Hi, Mr. Francisco. - Nabasa ko na 'yan. Magugustuhan mo 'yan.
Hindi sa 'kin 'to. Regalo 'to.
Kung gusto mo ng rekomendasyon ng fantasy o sci-fi…
Salamat.
Nakita mo ba si Caio ngayon?
Bumaba kanina si Caio. Pumunta siya ro'n.
Salamat.
Uy.
PANG-5 ARAW
Ano'ng binabasa mo?
Hindi 'to akin. Para sa 'yo 'to.
Regalo 'to. Wag mong isiping weird ako.
Napadaan ako sa secondhand bookstore. Ang mura niyan.
- Binili ko na. - Gusto ko 'to.
Pero panira ng vibes na alam mong mamamatay si Gandalf.
Sorry sa spoiler, ha.
Manonood ako ng sine bukas. Sama ka?
- Titingnan ko'ng schedule ko. - Schedule? Sa bakasyon?
Oo.
Okay.
Cool.
Sama 'ko.
Paano 'yong schedule mo?
Bahala na 'yong secretary ko.
Cool! Matutuwa si Beca na makilala ka.
Beca? Alangan nga namang ako lang ang niyaya ni Caio na magsine.
Ano ba'ng pinag-iiisip ko? Siyempre may babae.
Pati pangalan niya, Beca.
Akala niya yata, Amerikanong high school cheerleader siya.
HIGH SCHOOL LOVE
Inggit ka lang kasi mas type ako ni Caio kaysa sa 'yo.
Manahimik ka nga, Beca.
Magugustuhan mo si Beca. Pinakamabait siyang tao sa mundo.
- Wala kaming pag-uusapan. - Relax lang.
Ayan siya.
Uy!
Teka, 'yan si Beca?
Buti nandito na kayo. Kating-kati na 'kong umalis.
Magri-resign na 'ko!
Joke lang. Balik ako bukas.
Ito si Beca.
- Nice to meet you. - Ikaw din. Ako si Felipe.
Ang legendary na si Felipe. Lagi ka niyang kinukuwento.
May oras ka na rin sa 'kin.
May iba kasi d'yan, pag nag-college na,
nagtrabaho, nagkajowa, nalimutan na'ng kaibigan.
Heto na naman tayo.
- May ticket ka na ba? - Oo.
Bye.
Kuwento ka nga.
Paano mo natitiis maging kabahay 'to?
Parang pag natisod ang daliri sa paa, nagpa-root canal,
o may inihi kang kidney stone.
Gusto ko siya.
PANG-6 NA ARAW
Ang ganda no'ng huli. Sobrang chaka 'yong isa.
Nandito na tayo?
Mas maganda do'n sa pangalawa.
Mas maganda pa sa buong film 'yong paglabas ng monster sa mata niya.
Natuwa kayo ro'n?
Di nakaka-appreciate si Caio ng ganda ng ulong sumasabog.
Top scenes ng horror films.
- Teka. - 'Yong pole scene sa Hereditary.
Gusto ko 'yon!
- 'Yong unang scene sa unang Scream. - Tama!
Saka 'yong prom scene sa…
- Carrie! - Carrie!
Dahil do'n, takot tuloy akong pumunta sa party.
Parang bubuhusan ako ng isang timbang dugo ng baboy.
Bagay sa 'yo 'to.
Kung mas malaki-laki pa 'yan, 'no?
Matagal na kayong magkaibigan ni Caio?
Lumipat siya sa school ko noong grade 8.
Naging magkaibigan agad kami.
Wala na kasing iba pang batang queer, eh.
Ano'ng ibig mong sabihin?
Bukod kay Caio, tatatlo lang yata noon.
Di naman bading si Caio.
- Ha? Hindi ba halata? - Siyempre hindi. Tingnan mo nga siya.
Hindi bading si Caio.
Mahilig siya sa soccer, larong baril-barilan, sa orc.
Nabanggit ko si Cher noong isang linggo. Hindi niya kilala.
- May bading bang di kilala si Cher? - Sino 'yon?
Naku, ateng. Di kita matutulungan.
- Malalaman ko kung bading siya. - Hindi makakahiligan 'yon ng bading?
Felipe, may bading na nakakapag-stunts at nanghoholdap ng bangko.
May bading ngang serial killer.
Ano 'yong Musical Wednesdays?
Manonood ng musical pag Wednesday. Dali namang ma-gets.
Dahil first time mo, ikaw ang pipili.
Pass muna. Di ako mahilig sa musical.
- 'Kagulat. - 'Kabigla.
- Diyos ko! - Magkakasakit ako.
Ma, hinga ka lang.
Krimeng sabihin 'yan sa bahay na 'to.
Hindi basta kumakanta ang tao.
Oo kaya, 'no.
Kinakanta nila 'yong nararamdaman nila.
Hindi naman lahat, dapat may sense.
Di bale na. Di mo magi-gets.
Ito.
Siyempre pinili niya 'to.
'Yong matabang babaeng in love sa sikat na jock.
Di halata, guys. Maling-mali si Beca.
May bading bang ayaw ng musical?
Pero paglabas ng leading man,
lumiwanag na ang lahat.
Bading si Caio!
Kung babalikan nga, bading nga si Caio.
Ang dami nang signs. Lady Gaga, dodgeball.
Crush niya si Mulan.
'Yong sailor na pantulog.
Sorry kung binanggit ko ulit. Lagi ko kasing naiisip 'yon.
Uy, excuse me. Mas importante 'to.
- Pero namatay 'yong aso ko. - Oo, at bading si Caio.
Bading si Caio, Olivia!
Kita tayo next week.
Binabago nito ang lahat.
PANG-7 ARAW
Nasasanay na 'kong kakuwarto ko siya. Ngayon, ano na?
Maiiba ba ang trato mo sa kanya kasi bading siya?
Parang pinapalabas mong homophobic ako.
Kung ang isyu ay dahil crush mo siya—
Tama na. Una, ang weird na para kang teenager magsalita.
Saka wala 'kong nararamdaman para kay Caio. Di ba?
Ewan ko. Siyempre wala.
Eh di ano naman ngayon kung bading pala siya?
Kung hindi sinabi ito sa 'yo ni Caio,
may dahilan kasi siya.
Siyempre may dahilan siya. At alam ko kung ano.
Di niya sinabi sa 'king bading siya kasi…
Kasi mataba ako.
Ini-stalk ko si Caio.
Sa nakaraang linggo, nag-like siya ng 57 photo ng lalaki.
At anong meron sa kanilang lahat?
Tama ka. Payat silang lahat.
Dito tayo hahantong, kay Denis.
Ang pinakamaraming photo na ni-like ni Caio last month.
Ang bago kong mortal na kaaway.
Kung may crush ako kay Caio, ha. Eh wala naman.
Soup diet, ice cube diet.
Ozempic, bariatric surgery.
Paano mawalan ng 30 kilos sa 2 linggo?
Kailangan kong magbago.
Hindi dahil kay Caio kundi para sa health ko.
Di pwedeng ganito lang ako.
Gusto mong magbawas ng konting pounds, ha.
Bait naman ng "konting pounds" mo.
Sige. Marami nang option sa mga kagaya mo sa panahong ito.
Gusto ko 'yong pinakamabilis.
'Yong pinakamabilis?
Eh di tapyasin na natin lahat!
Diyos ko naman, Caio!
Para ka namang multo.
Kukuha lang ako ng tubig.
Ako rin, pero may humarang na cake.
Sige.
PANG-8 ARAW
Anak, parang pagod na pagod ka.
Rita, pwede ngang yayain ang mga kaibigan ko?
Ba't naman hindi?
Magjowa kasi sila. Ayaw kasi ni Mama sa—
Lesbiyana sila?
- Grabe! - Lesbiyana?
Hindi problema 'yon.
Muntik na 'kong maging lesbiyana noong college.
- Mama! - Bakit?
- Di nagiging lesbiyana sa kiss lang. - Sino'ng may sabing kiss lang?
Ayoko 'yang marinig. Diyos ko.
Curious tuloy ako.
Kuwento ko mamaya.
Tiyak matao sa pool ngayong kabubukas lang ulit.
Pag nagbago ang isip mo, sunod ka na lang, ha?
- Salamat, Ms. Rita. - Bye, iho.
Alam mo na'ng sagot, okay?
Ano? Wala 'kong sinasabi.
Nasa mukha mo kaya.
Di ako pupunta.
Pero kung gusto ko, nasaan 'yong swimming trunks ko?
Ayos! Di ako makapaniwala!
Heto, tingnan mo.
- Wag muna. Mama… - Ang sarap.
Cannonball!
Madaya ka.
- Saan mo nakuha 'yan? - May batang nakaiwan dito.
Alagaan ko muna. Siya si Harry.
- Potter? - Hindi, Styles.
Guys, ang sarap dito. Hindi ba kayo magsu-swimming?
Mamaya.
Ayaw mong lumusong, Melissa?
'Yang "mamaya" kasi, universal code para sa "ayokong lumusong".
Ayoko lang kasi. Ayokong nakabikini sa harap ng mga tao.
Eh maganda at payat ka naman, ah.
Porke maganda at payat, bawal nang ma-insecure?
Dapat krimen 'yon.
Babe, halika na rito.
Mamaya na nga.
Hindi. Ang mamaya ay ngayon na.
Alam na niya 'yong code.
Samahan mo 'kong mag-enjoy ng pool at magandang panahon.
Tara.
Ayos!
Uy!
Third wheel lang ako.
Ang lamig!
Tanda mo pa 'yong laro nating sirena noong bata tayo?
Hindi gaano.
Ayaw mo talagang mag-swimming?
Mamaya.
Guys, nag-usap kami ni Mel.
Punta tayo bukas sa Persimmon Festival.
- Sama kayo? - Sige.
- Di ako pwede. - Bakit?
Mula noong nangyari sa pool, ayaw akong palabasin ni Mama sa gabi.
Binilin na niya sa guard sa lobby.
- Di ako pwede. - Magagawan ko yata ng paraan.
Paano?
Ang init dito, anak.
Hindi ka tumatambay kasama ng mga babaeng 'yon, ano?
Siyempre hindi, Ma. Matutulog na 'ko, ha? Good night.
Sige, good— Binabaan ako.
Una, gogoyoin natin ang mama mo.
PANG-9 NA ARAW
Tapos, idi-distract natin ng K-drama ang mama ko.
Sa phone nanonood ng games si Mr. Francisco kaya delayed.
- Mr. Francisco. - Hi.
May iniwan yatang susi sa 'kin si Mama.
Susi? Wala naman.
- Meron daw. - Wala rito. Akin 'to.
- Goal! - Wala rito.
Corner kick!
Buwisit na delay.
Goal!
Di ba kaka-score lang?
Handa na kayo? Tara na!
27TH PERSIMMON FESTIVAL
Teka lang, guys.
Medyo basic 'yong porma mo.
Nabili ko sa pinuntahan nating store.
Tinanong ko sa mama mo 'yong size mo.
Wag ka nang magpasalamat. Kapalit 'yan no'ng libro.
Isuot mo na.
- Isuot mo na. - Tulungan kita.
Sige, teka.
- Oks na? - Salamat.
Ang pogi mo.
Party na tayo!
Tara na.
Ako na.
- Isi-ship ko na. - Sino?
- Tigilan, Melissa. Kalokohan 'yan.
Basta, wish ko lang.
Welcome sa Persimmon Festival.
Ang mga nanalo ngayong taon,
ang Mr. and Mrs. Persimmon, sina Jonatan at Jenifer!
Doon.
PERSIMMON LIQUEUR
Nakuha natin lahat!
- Persimmon! - Persimmon!
Dalawang ticket, please.
Ako naman. Nakarami ka na ng liqueur.
- Da best ako. - Ang daya.
'Yong panalo ulit.
Panalo 'ko!
Panalo 'ko. Ang galing ko!
Teka. Sama ka sa 'kin.
Saan ka pupunta?
Tara na!
Anong meron?
Pinsan ni Mama. Dapat di niya 'ko makita.
Dito lang muna tayo.
Gustong-gusto ko 'tong ball pit.
Sayang, weird na pag lampas 10 ka na.
Ito lang 'yong klase ng pool na bababaran ko.
Caio, ba't di mo sinabi sa 'king bading ka?
Ayokong pinag-uusapan 'yon.
Kina Beca at Melissa lang.
Pero bading din ako.
Hindi mo naman yata tinatago, 'no.
Eh ba't tinatago mo?
Medyo ano kasi si Mama…
Siguro mga 9 o 10 ako no'n.
Nasa party ako sa pool sa may condo.
Nagsasasayaw lang ako.
- Asal-bata, di ba? - Oo.
Basta na lang lumapit si Mama at kinaladkad ako palayo.
Caio Luiz! Wag kang kumembot nang ganyan.
Nakakahiya. Tara na sa taas.
Galit na galit siya. Di ko ma-gets kung bakit.
Lagi na niya 'kong pinagdidiskitahan.
Kaya ba ayaw ka niyang magsolo sa bahay?
Oo, pati 'yon. Nagbakasyon sila last year.
Naiwan akong mag-isa sa bahay. Naiwan ko'ng phone ko paglabas.
Pagbalik ko, may 100 missed calls na.
Akala ni Mama, lumayas na 'ko o namatay na.
O mas malala, nakipag-date sa lalaki.
Naisip mo na bang…
maglayas?
Hindi. Di ako gano'n katapang.
Bakit?
Nandito ka nga sa ball pit kahit matanda ka na.
Di pa 'ko matanda, ano ba?
Hanapin natin ang girls. Ang mahuli, mangungumpisal sa pari.
Kung 'yong pari sa Fleabag, babagalan ko pa.
Salamat, ha.
Isara mo'ng pinto.
Ayokong matulog sa basang kama.
Sorry.
Dito ka na sa kama ko matulog. Ako d'yan sa baba.
Wag na. Tabi na lang tayo rito.
Dito ka lang.
Okay ka lang?
Pasaway ka, Felipe.
Pinang-distract mo sa 'kin 'yong K-drama.
Anak, masaya akong may mga kaibigan ka na.
Sobrang cool akong nanay.
Di kita pinigilang lumabas. Pero 'yong lasing kang umuwi?
- Sinabihan ko ang mama ni Caio. - Wag!
Di ko kayang itago ang ganito sa kapwa nanay.
Bawiin mo na 'yang pagiging cool mo.
PANG-10 ARAW
HOY, ATENG… NASAAN KA? CAIO!
Di na 'ko iinom ng alak.
Ay, ang cute naman! First time mo 'yang sinabi.
Teka. Tingin ka kay Mama.
Ang corny mo, Ma.
Di na rin ako kakain ng persimmon.
Nakita mo ba si Caio?
Maaga siyang umalis. Walang sinabi.
May problema?
Di ko alam kung gusto niya 'kong kaibigan.
Naman! Sino'ng ayaw kang maging kaibigan?
Sa sitwasyon ngayon, lahat yata.
Naisip mo bang kausapin siya tungkol dito?
Mas okay 'yong nailalabas 'yan.
Ano ka? Nagbabayad ako ng therapy para d'yan.
Ako kaya 'yong nagbabayad ng therapy.
Felipe.
Felipe, gising. Si Gandalf!
Buhay si Gandalf.
Hindi na siya gray. Puti na siya.
- Nakabalik siya. Mas powerful pa. - Umalis ka.
Buong araw kitang tini-text. Di ka nagri-reply.
Sorry na.
Sinermonan na kasi 'ko ni Mama pagkagising ko.
Nagbasa ako sa park. Iniwan ko'ng phone ko. 'Yon lang.
Okay.
- Okay ka lang ba? - Oo.
Akala ko, nahiya ka sa muntik nang mangyari.
Anong muntik mangyari?
Wala.
Walang nangyari.
Siyempre naaalala ko. Niloloko lang kita.
May ipapakita akong cool na lugar.
May tiwala ka sa 'kin?
Para kang si Aladdin.
Akala ko, pangit 'tong bayan natin.
Depende sa pananaw. Maganda 'to pag mula rito sa taas.
- Felipe… - Caio…
Mauna ka.
Tumakbo ako palayo.
Hindi sa 'yo.
Ang saya ng party.
At ang saya ko.
Pero 'yong nararamdaman ko ngayon, di ko pa 'to nadama.
Parang…
pwede akong magsimula ulit.
Parang si Gandalf.
Oo.
Ayaw mo bang malaman 'yong nasa kabila ng bundok?
Mga highway yata, di ba?
Figuratively lang.
Hindi naman.
Sana may tapang akong iwanan ang Shire, alam mo 'yon?
Para mag-adventure.
Para gawin lahat ng hininto ko dahil sa ibang tao.
Para gawin lang 'yong gusto ko.
Gaya ng?
Higa ka na.
PANG-11 ARAW
Ang cool, 'no?
Papatayin ako ni Mama.
Kung patay ka, mas patay ako.
- Tingnan mo, oh. - Hoy!
Nagpa-tattoo kayo? Mantika ba 'yan? Patingin.
Tiyak ko, ang nakalagay, "high fat content".
- Bitawan mo 'ko. - Ano 'to?
Pareho kayo ng tattoo?
- Baka nga. - Pangalan ng nanay mo.
- Ano? - Ano'ng sabi mo, bakla?
- Ulitin mo nga. - Baliw ka ba?
- Baliw ka ba, tabatsoy?
Sakay!
Tara na!
Sorry, di ko pa 'to nagagawa.
Ako rin.
Oh, oh, oh, woke up today Feeling the way I always do
Oh, oh, oh, hungry for something That I can't eat
Then I hear that beat
That rhythm of town Starts calling me down
It's like a message from high above
Oh, oh, oh, pulling me out To the smiles and the streets that I love
Good morning, Baltimore Every day's like an open door
Every night is a fantasy Every sound's like a symphony
Good morning, Baltimore And someday when I take to the floor
The world's gonna wake up and see Baltimore and me
Tara, Felipe, kanta ka naman!
Oh, oh, oh, sobrang saya ko Sobrang sarap ng halik ni Caio
Oh, oh, oh, ewan ko ba Panaginip ba 'yon o totoo ba
Nasa musical ako
Ayoko nang umalis sa lugar na ito
Para akong si Miss Persimmon
Oh, oh, oh, wag n'yo 'kong kurutin Ang panaginip na ito ay di dapat tapusin
Ayoko pang magising Ang sarap mo kasing halikan
Ang init ng yakap mo Mahalaga sa 'kin ang ngiti mo
Pero paggising ko Dapat lahat 'yan magkatotoo
- Magiging mas masaya ang mundo - Mas masaya
Kung nandito ka
Nagdi-date na kami ni Caio.
Okay, Felipe.
Una, muntik na kaming mag-kiss sa Persimmon Festival.
Tapos nawala siya kinabukasan. Akala ko, ayaw akong kausapin.
Pero dinala niya 'ko sa espesyal na lugar.
Galit daw siya sa magulang niya. Ewan ko, nag-kiss kami.
Tapos gustong magpa-tattoo. Nagpa-tattoo kami.
- Alam na ng mama mo? - Sinapak ko 'yong mga gago sa school.
Sinapak?
Tapos pinakita niya 'yong kuwarto niya.
Nag-kiss kami, naglaplapan.
Tiningnan niya 'ko.
Ang ganda mo.
Ang ganda ko daw.
Ano'ng naramdaman mo?
Masarap. Maganda.
Ito ba 'yong nai-imagine mong kinatatakutan mo?
Hindi.
Pero ayun nga, nagdi-date na kami.
Napag-usapan n'yo na ba ito?
Ayaw mo bang malaman ang detalye?
Di ako pwedeng maging psychologist. Gusto kong malaman lahat ng tsismis.
At?
Matagal na kaming magkakilala.
Magkasama kami sa lahat ng bagay. Pati pagtulog sa kuwarto.
Nagdi-date na 'yon, di ba?
Masaya akong makita kang sobrang excited.
Matagal na mula nang makita kitang ganyan.
Pero…
Hindi pwedeng nasa isip mo lang lahat, Felipe.
Hindi mo pwedeng laging iwasan ang mahirap pag-usapan.
Dapat kausapin mo siya. Sabihin mo ang nararamdaman mo.
Di ako magaling sa gano'n.
- Isulat mo na lang. - Ano'ng ibig mong sabihin?
Magkasama kayo ng halos 15 araw, di ba?
Ilista mo. Mga 15 bagay na natutunan mo.
Assignment na naman?
Sige, subukan ko.
Pero nagkakaintindihan talaga kami.
- Magpa-party tayo. - Party?
Ideya ni Beca. Bago umuwi ang parents ko.
Hindi araw-araw na meron tayong masosolong apartment.
Guys, oks 'yan.
PANG-12 ARAW
Di ba alam mo kung gaano ko kagusto ang party?
Relax! Walang magbubuhos ng dugo ng baboy sa 'yo.
Nakakasiguro ka ba?
Gawin man nila, matatalsikan din ako.
Buong gabi akong nakadikit sa 'yo, okay?
Ang cute naman!
Sige, ano na…
Ano'ng maitutulong ko sa party?
Teka. Tahimik muna.
Mama ko. Wag kayong maingay.
Hi, Ma.
Anak, tingnan mo 'tong pangit na view!
Ang pangit ng view, Caio. Gusto kong ipakita sa 'yo—
Nasa bahay ka ba, Caio?
Oo. Kukuha lang ako ng malinis na brief.
Malinis na brief? Marami akong inempake sa bag mo.
Caio, may kasama ka diyan?
Wala, walang tao dito.
Mag-isa lang ako dito.
Okay lang dito. Kukuha lang ako ng brief.
Pabalik na 'ko.
Sige. Usap na lang tayo mamaya.
Bye.
Wag mo nang sabihin.
Sabihin ang?
Na pogi ako. Di na kailangan.
Sige, sabihin mo na.
Ang guwapo mo! Sobrang guwapo!
At sasang-ayon siya sa 'kin.
Bakit? Mama mo 'ko.
Akala mo ba, di ko napapansin 'yang ganyan?
- Love you. - Love you.
Ganda ng porma mo.
Uy.
- Cool, 'no? - Oo, sobrang cool.
- Ganda ng porma mo. - Salamat.
Di 'to magaganap kundi dahil sa 'yo.
- Sayaw tayo. - Kuha lang ako ng drink. Balik ako.
- Ikuha mo rin ako. - Okay.
Uy.
- Uy. - Daming tao ng party natin, 'no?
Walang masyadong ginagawa ang mga tagadito.
- Ang cool ng party. Sama ka sa 'min. - Maya-maya.
Inimbita pala ni Caio ang gagong 'yon.
Puwera sa 'tin, pangit ang taste ni Caio sa kaibigan.
Puwera rin sa 'yo. Mukhang okay ka.
- Sayaw tayo? - Sama ka sa 'min.
Felipe.
Teka nga.
Nasaan si Felipe?
Ano'ng nangyari?
- Ewan kung ano'ng nangyari. - Tumunog 'yong alarm.
May hinalikang iba si Caio.
Nakita ni Felipe.
Ha?
Naku.
Felipe, ano'ng nangyari?
Ayaw kitang makausap, Caio. Balikan mo 'yong kaibigan mo.
Sino, si Denis? Ayoko naman siyang halikan.
Siyempre! Halata ngang ayaw mo.
Akala ko, ikaw siya.
Magkamukha kasi kami.
Caio, hindi ako tanga.
Sa pisngi mo 'ko hinalikan sa party.
Alam kong mahirap makitang kasama ako. Alam ng lahat.
- Malayo pa lang, kita mo na. - Sinira mo 'yong party.
Akala mo, madaling humalik ng lalaki sa public?
Suwerte pala si Dennis.
Felipe, makinig ka naman.
Ayoko.
Felipe!
Anak.
PANG-13 ARAW
Maagang umuwi 'yong parents ni Caio dahil sa dramang 'to.
Akalain mo, siya pala 'yong nagpatunog ng fire alarm.
Umalis na si Caio.
Sayang, 'no?
Mami-miss niya 'yong Musical Wednesdays natin.
Anak, kinuwento sa 'kin ni Beca 'yong nangyari.
- Alam ko ang nararamdaman mo. - Hindi kaya.
Di mo alam ang nararamdaman ko.
Naman, anak.
Lahat naman, may heartbreak sa high school.
Nakakabilib kang bata. Magaling, matalino—
- Tama na, Ma. - Malapit—
Sinungaling ka.
- Di ka naguguwapuhan sa 'kin. - Naguguwapuhan kaya.
Pinakamaganda ka sa mundo. Wag mong sabihin 'yan.
Mama, tama na. Di ka naguguwapuhan sa 'kin.
Kasi di mo 'ko pinipigilang kumain ng cookies.
Sabi mo, nag-aalala ka sa health ko.
- Ha? - Tama na.
Ano'ng alam mo sa love, Ma? Si Papa nga, inayawan ka.
PANG-14 NA ARAW
Pwedeng pahiga rito, Ma?
Oo naman, anak.
Tanga ako, okay?
Sorry na. Di ko sinasadyang sabihin 'yon.
Sorry na, okay?
Anak, pag galit tayo, kung ano-ano ang nasasabi natin.
Pero di 'yon excuse, Ma.
Type mo siya, 'no?
Komplikado ang mga relasyon.
Marami na 'kong pinagdaanan.
Ngayon, ang pakiramdam ko,
okay na 'ko sa sarili ko, alam mo 'yon?
Pero kahit gano'n, nalulungkot pa rin ako pag di umuubra.
Sinayang lang nila.
Oo nga.
Pero hindi naman ako…
titigil maniwala sa love dahil lang may sablay akong naka-date.
Nasosobrahan ka na sa K-drama.
Basta, alam mo na 'yon.
Ang gusto ko lang sabihin…
hindi ka dapat sumuko.
Hindi ka basta susuko dahil lang sa isang heartbreak.
Pero may sasabihin ako sa 'yo.
Wag na wag kang mai-in love sa isang taong
hindi pinaparamdam na guwapo ka.
Ikaw din, okay?
Love you.
- Sobra. - Love you.
Sobra.
Parinig nga.
"Di ka makukuntento sa paghihiganti. Panira at lason ito sa kaluluwa."
El Chavo na ang quote ng lola mo.
El Chavo?
- El Chavo. - Sino 'yon?
- Di mo siya kilala? - Hindi.
- Oks ka lang? - Wag kang titingin.
Nandito 'yong architect-writer-pilot.
Pero wag kang titingin.
'Yong naka-sneakers at team jersey?
Nabagabag ka sa ganyang klase lang ng lalaki?
Ano'ng gagawin mo?
Hoy, pinakawalan mo ang isang babaeng nakakabilib.
- Ako ba'ng kausap mo? - Hindi, 'yong lumpia.
Siyempre ikaw.
Alam mo—
Uy, hi. Walang personalan. Noong gabing 'yon—
Di mo narinig ang anak ko? Di mo na kailangang magsalita.
Salamat.
Ma, wag ka nang mabagabag sa lalaking ganyan.
Ang ganda-ganda mo, eh. Ang iconic pa ng bangs mo.
Alam mo'ng wish ko?
Na sana sinuntok ko siya?
Hindi.
Na sana, gano'n ka kabait sa sarili mo.
NAGUSTUHAN KO PA ANG DODGEBALL
GUSTONG-GUSTO KO 'YONG MAY KAIBIGAN AKO
Di niya sinasagot ang mga message ko o ang phone niya.
Salamat.
- 'Yong kaibigan niya… - Tina-track ko'ng phone niya.
Si Lígia.
- Nalimutan ko'ng number niya. - Tawagan mo si Beca.
Ayoko. Di ko siya gusto.
Nag-away kami. Diyos ko!
Nag-away kami, tapos paggising ko…
Dala niya 'yong backpack niyang may mga damit.
Sandra, normal mag-away. Ibang usapan 'yong lumayas.
Ewan ko. Tinawagan ko na…
Ano'ng nangyayari?
Felipe, nakita mo ba 'yong anak ko?
Hindi pa ngayon. Bakit?
- May kakilala akong pulis. - Pulis? Teka!
- Sigurado ka? - Oo.
Oo, pero makakatulong ang pulis sakaling may aksidente.
Subukan ko lang.
Sana may tapang akong iwanan ang Shire.
"Iwanan ang Shire."
Para mag-adventure. Para gawin lahat ng hininto ko…
Uy, kailangan kita.
Ngayon na! Tara!
PANG-15 ARAW
Wala namang trapik sa bayan na 'to.
- Beca! - Sorry!
Ano ba?
Bilis!
- Teka! Felipe! - Felipe!
Felipe, ingat sa kotse!
Heto na naman ako sa isang rom-com.
Pero ngayon, ako na 'yong bida sa kuwento.
Caio! Wag kang sumakay sa bus na 'yan!
Ano'ng ginagawa mo?
Di ko na matiis tumira do'n. Pupunta 'ko sa tita ko.
Basta, bahala na.
May nagsabi dati, walang mareresolba ang pagtakbo.
Iba na ngayon.
Caio, nag-aalala 'yong mama mo.
Buti naman. 'Yon nga ang plano.
- Alis na 'ko. - Caio, ayokong umalis ka.
Pinagtitinginan na tayo.
Wala 'kong paki!
Wala 'kong paki kung nakatingin sila.
Buong buhay ko nang dinidibdib ang iniisip ng iba.
Akala ko, maaayos 'yon pag nagtago lang ako sa kuwarto ko.
Pero binago mo 'yon, Caio.
Dahil sa 'yo, pumunta ako sa party.
Makipag-date ka sa ibang lalaki, oks lang.
Ayokong makipag-date sa iba.
Gusto ko, nandito ka.
Bilang boyfriend o kaibigan. Kahit ano.
Napahiya na 'ko nang husto. Wala na 'kong maisip sabihin. Kung—
- May nakita kang bag o backpack? - Backpack.
- May backpack siya. - Di tayo sigurado ro'n.
Wala akong nakita.
- Konti ang bitbit niya, pero— - Anak!
Caio! Saan ka galing? Saan ka nagpunta, anak?
- Diyos ko! - Ba't mo nagawa 'yon?
- Tingnan mo'ng mama mo. - Diyos ko!
Naglayas ka?
Wala akong nilalayasan.
Wala kahit ano.
Ano 'to?
Ginagalit mo ba 'ko?
Alam mo ba 'to, Rita?
Na type nila ang isa't isa?
Siyempre.
Siyempre alam mo. Binuyo mo pa nga.
- Hindi totoo 'yan. Usap tayo. - Wag ngayon.
Ayokong makipag-usap kahit kanino.
Ang tanga ko!
Mama.
Kami na.
Talaga?
Oo nga.
Ayoko nang tumakbo palayo. Pero dapat matanggap mo kung sino ako.
Anak, hindi na kita makilala.
Hindi ako nagbago.
Napagod lang akong magtago.
Ito ako, sa ayaw at sa gusto mo.
Sige.
Mauro, magsalita ka.
Magsalita ka, Mauro.
Wala kang sasabihin? Magsalita ka, Mauro.
Anak, masaya ka ba?
Kung gano'n, okay lang.
Hindi, hindi 'to okay.
Hindi 'to okay, Mauro.
Diyos ko naman, tingnan mo 'ko. Kausapin mo 'yong anak mo.
- Magdurusa siya. - Sandra.
Sandra.
Ano…
Basta mangako ka sa 'kin.
Wag na wag ka nang maglalayas, ha?
Ano'ng sabi ng lola mo ngayon?
"Ang buong mundo ay iyo."
Atin.
May sobrang boring na pa-assignment ang therapist ko.
"Ang 15 natutunan ko sa 15 araw."
Aba, sige nga.
Pwede?
Sige.
"Gusto kong magkasamang nagkukuwentuhan at nanonood ng TV.
"Gusto kong lumalabas, nagsasayaw.
"Nagustuhan ko pa ang dodgeball.
"Gustong-gusto ko 'yong may kaibigan ako.
"Buong araw lang kaming tumatambay.
"Natutunan kong bagay sa 'kin ang plaid at pula.
"Aaminin kong oks naman pala 'yong persimmon liquor.
"Natutunan kong malakas pala ako kung kinakailangan.
"Pero oks lang na magpatulong pag nahihirapan ako."
'Yon lang?
Gusto ko 'yong sailor mong pantulog.
Gusto kitang pinapakinggan sa pagkuwento ng mga hilig mo.
Gusto ko pag kini-kiss kita.
'Yong nahahaplos.
Gustong-gusto ko…
kung paano mo 'ko tingnan.
Salamat.
Parang may kulang yata.
May tiwala ka sa 'kin?
Nagsalin ng Subtitle: Libay Linsangan Cantor